שיר המקצוע
אמא חזרה ואמרה וחזרה; עד שנמאס לי לשמוע; מה שלא יהיה ועל כל צרה; לך ותלמד מקצוע; אמא סיפרה שאמא שלה ; סבתא היתה אומרת ; שהבן אדם תמיד צריך להשתדל להחזיק ; איזה דבר מה ביד אחרת; הלכתי על זה עשו לי מיפוי; אמרו עבודת ידיים; חשבתי פיסול אף כי יותר מסחרי עיסוי; אמרו גלגלי שיניים; אז רכשתי מקצוע די מכובד; תעודה הבאתי לאמא; אומנם תעודה זה איזה דבר מה ביד; אך זה עוד לא זה אמרה אמא; הלכתי על זה הלך לי עם זה; נראה שעשיתי קצת רושם; שני מוסכים הציעו חוזה; מה חתמתי עם בית חרושת; יותר גדול יותר סיכוי; לקידום ולמשכורת; אף כי יותר שכר יותר ניכוי; הראש לא רציתי לשבור את; אהה א הה; קידום וגם משכורת; א הה א הה; הראש לא רציתי לשבור את; א ה א ה; זה לקח לי שנים להתרגל; לנקישה של הקצב; לנוקשות הברזל לחדות הסרגל; לשריקת הגלגל בעצב; הייתי שואל את עצמי כל יום; מה בחור יפהפה שכמוני; עושה במן שכזה מקום; עד חמש וחצי משמונה; ככה בערך עשרים שנים ; חלפו בשקט ראלי ; רק איזה קול ניקר מבפנים ; עם צליל שעשה רק רע לי; עבד עבד עבד ברזל; עבד חשמל וכרטסת; תגיד תגיד תגיד לעזאזל; איך שהמכונה בך נכנסת; איך היא קובעת לך תנועה; איך היא דופקת קצב; קר וחתוך פעימה קטועה; נתקעת עד העצם; כאן תתכופף וכאן תזחל; תתהפך תגרז תשמן לה; כאן תנגב לה אחרי שתוכל; כאן תחליף וכאן תכוון לה; א הה א ה; גרז ושמן לה; א הה א ה ה ה; נגב כוון לה; א ה א הה; סובב סובב לו הגלגל; מתיז גיצים של רשף; משבר פוקד את המפעל; ועוד מפעלים ברשת; אין מכירות אין תזרים מזומן; צחוק בקיבה פוקע; פיטורי יעול ואני מסומן; צחוק בקיבה תוקע; מה תעשה עם התנועה; עם הפולס הזה של הקצב; המקפץ מפרכס כזנב לטאה; שנכרת במכה נחרצת; עשרים שנים שנאתך הכבושה ; לרצפה יריקות התיזה ; והנה מתברר למרבה הבושה ; שעכשיו כבר אינך יכול בלי זה; עשרים שנים של שעבוד ארור; חלפו בתקוה לחופש; עצור השיחרור אתה עזוב לסחרור; בלי פירור של תקוה בחופן; מה תעשה מהנץ החמה; ועד שתואיל כבר לשקוע; וזאת לא עמדה מי יודע מה; לא מכבדת מקצוע; א ה א ה; מקצוע אמא; א ה א ה ה ה; דבר מה ביד סבתא; א ה א ה; 